Sukan Malaysia 2024

Sukan Malaysia 2024 juga dikenali sebagai Sukan Malaysia ke-21 (XXI) merupakan sebuah temasya sukan yang akan diadakan di Sarawak. Ini merupakan kali ketiga Sarawak menjadi tuan rumah Sukan Malaysia (Sukma), sejak kali pertama pada 1990 dan kali kedua pada 2016, dan selepas Sarawak tahun 2024, pada tahun 2026 ialah giliran Majlis Sukan Negara (MSN), dan Kelantan mendapat giliran pada tahun 2028, untuk menambah masa bagi persiapan Sukan Malaysia.
Sukan Malaysia 2024 juga dikenali sebagai Sukan Malaysia ke-21 (XXI) merupakan sebuah temasya sukan yang akan diadakan di Sarawak.[1][2][3] Ini merupakan kali ketiga Sarawak menjadi tuan rumah Sukan Malaysia (Sukma), sejak kali pertama pada 1990 dan kali kedua pada 2016,[4] dan selepas Sarawak tahun 2024, pada tahun 2026 ialah giliran Majlis Sukan Negara (MSN), dan Kelantan mendapat giliran pada tahun 2028, untuk menambah masa bagi persiapan Sukan Malaysia.[5][6][7]
Johor sepatutnya menjadi tuan rumah edisi ke-20 temasya itu pada Julai 2020, tetapi ditangguhkan kerana Pandemik COVID-19 menyaksikan edisi ke-20 telah diambil alih oleh Majlis Sukan Negara (MSN) pada September 2022.
Semasa mesyuarat jawatankuasa tertinggi Sukma, yang dipengerusikan oleh Menteri Belia dan Sukan, Khairy Jamaluddin pada 15 Mei 2015, jawatankuasa itu telah menganugerahkan Perak dan Johor hak untuk menjadi tuan rumah Sukan Malaysia 2018 dan Sukan Malaysia 2020 (yang ditangguhkan ke 2022, diadakan di Kuala Lumpur kerana pandemik COVID-19) masing-masing.
Pada 2016, kerajaan negeri Johor sudah mula membina lokasi baharu bagi menyediakan negeri menganjurkan acara sukan itu dan merancang melibatkan kesemua 10 daerah dari negeri itu. Ini termasuk stadium sukan yang akan dibina di Gunung Austin.
Pada tahun 2023, Sarawak dipilih sebagai tuan rumah Sukma 2024 selepas dipersetujui secara sebulat suara oleh Jawatankuasa Tertinggi Sukan Malaysia bagi menganjurkan sukan dwi-tahunan tersebut. Jawatankuasa yang dipe­ngerusikan Menteri Belia dan Sukan, Hannah Yeoh berkata, pemilihan Sarawak bagi penganjuran Sukma tahun depan turut berpandukan sistem penggiliran.
Pada tahun 2023, Premier Sarawak, Datuk Patinggi Tan Sri Abang Johari Tun Openg, bersedia untuk melakukan peruntukan, dalam persiapan Sarawak, sebagai tuan rumah Sukan Malaysia 2024. Satu mesyuarat juga telah menetapkan bahawa temasya ini akan dilangsungkan di lapan bahagian di Sarawak iaitu Kuching, Samarahan, Sri Aman, Betong, Sibu, Mukah, Bintulu dan Miri bagi memastikan kemeriahannya dapat dirasai rakyat di seluruh negeri kecuali acara basikal trek yang akan diadakan di Semenanjung. Kemudian pada November 2023, Premier mengumumkan peruntukan sebanyak RM119.35 juta untuk penganjuran temasya tersebut.
Pada 18 Januari 2024, Abdul Karim Rahman Hamzah mengumumkan acara Sukma 2024 akan diadakan di sembilan bahagian Sarawak.
Larian baton (yang menyerupai obor) telah diadakan di seluruh negeri, bermula di Lawas pada 27 April 2024 dan berakhir di Kuching pada 23 Jun 2024.
Logo rasmi, maskot dan lagu dipilih menerusi pertandingan anjuran Kementerian Belia, Sukan dan Pembangunan Usahawan Sarawak dan telah diumumkan semasa majlis pelancaran di Hotel Pullman, Kuching pada 9 Mac 2024.
Logo rasmi temasya ini menampilkan bayang obor, dengan tiga warna berdasarkan bendera negeri Sarawak, iaitu merah (di bahagian atas api obor dan bahagian genggaman), kuning (di bahagian bawah api obor) dan hitam (di bahagian antara api obor dan genggaman), dengan cogan kata "Semangat Perpaduan Membara". Logo rasmi ini telah direka oleh Azrilalfatt Hassim.
Maskot rasmi bagi temasya ini adalah dua ekor burung enggang berpasangan, yang bernama Satria dan Satrina, yang direka oleh Ikhbar Ruzaini Abang @ Ebai dengan kerjasama Perbadanan Hutan Sarawak (SFC). Maskot ini menggabungkan pewarna yang kompleks sambil kekal setia kepada warna bendera Sarawak: merah, kuning, dan hitam. Pereka bentuk itu mencipta sejumlah 47 ikon maskot berbeza, menggambarkannya dalam pelbagai aksi sukan, dengan 37 ikon mewakili sukan yang berbeza dan 10 ikon khusus untuk temasya Para Sukma.
Lagu rasmi temasya ini bertajuk Sukma Sarawak, Kesukanan dan Perpaduan dan digubah oleh Kaderi Awang Lihi.
Pada 9 Ogos 2024, Abdul Karim Rahman Hamzah melancarkan aplikasi mudah alih rasmi Sukma Sarawak 2024, yang pertama untuk permainan Sukma. Aplikasi ini mengandungi maklumat terperinci tentang sukan, termasuk jadual acara, profil atlet, keputusan dan pungutan pingat.
Majlis perasmian akan diadakan di Stadium Sarawak pada 17 Ogos 2024. 15,000 tiket masuk akan diedarkan kepada orang ramai secara percuma oleh Unit Pemantauan Pelaksanaan Sarawak. Majlis perasmian akan mencerminkan rasa perpaduan yang holistik, di bawah konsep Matlamat Perpaduan Membara. Seramai 1,800 peserta termasuk ahli pelbagai persatuan, pelajar institusi pengajian tinggi awam dan swasta serta pelajar sekolah akan mengambil bahagian dalam acara itu. Majlis perasmian akan disiarkan secara langsung oleh Radio Televisyen Malaysia, TVS dan Unit Komunikasi Awam Sarawak (UKAS).
Upacara penutupan telah diadakan di Stadium Perpaduan pada 24 Ogos 2024.
Catatan: Sukan Malaysia 2024, diadakan dari 17 hingga 24 Ogos 2024.
Jumlah pingat Kuala Lumpur, Labuan dan Putrajaya digabungkan menjadi "Wilayah Persekutuan", dan Brunei ialah satu-satunya pasukan luar negara yang menyertai Sukan Malaysia:
Rujukan: Pungutan Pingat SUKMA 2024
* Tuan rumah (Sarawak)
20 daripada 37 sukan yang dipertandingkan pada temasya itu akan disiarkan secara langsung oleh Radio Televisyen Malaysia, TVS dan Astro Arena.